Diari Oficial de la Generalitat Valenciana


Sumari del DOGV 6039, del 19-06-2009 (2009/7203)

RESOLUCIÓ de 12 de juny de 2009, de la consellera d'Agricultura, Pesca i Alimentació, per la qual s'amplien els termes municipals i els cultius afectats pels danys produïts pel conill de bosc (Oryctolagus cuniculus).
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6039

Data del DOGV
:   19-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/7203


Data del document
:   12-06-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * Villena
    * Bétera
    * Aspe
    * Albatera
    * Orihuela
    * Pilar de la Horadada
    * San Miguel de Salinas
    * Monforte del Cid
    * Agost
    * Novelda
    * agronomia
    * destrucció de cultius
    * control fitosanitari
    * fruit de llavor
    * oliva
    * fruit de corfa
    * sector agrari
    * conill
    * agres
    * fruit d'os
    * vinya

RESOLUCIÓ de 12 de juny de 2009, de la consellera d'Agricultura, Pesca i Alimentació, per la qual s'amplien els termes municipals i els cultius afectats pels danys produïts pel conill de bosc (Oryctolagus cuniculus). [2009/7203]  
Per mitjà de la Resolució de 30 de setembre de 2008, de la consellera d'Agricultura, Pesca i Alimentació, es van delimitar els termes municipals i els cultius afectats pels danys produïts en els cultius pel conill de bosc (Oryctolagus cuniculus) (DOCV 5880, de 28.10.2008).  
En els últims mesos, s'han pogut identificar noves àrees i territoris de la Comunitat Valenciana on s'han detectat danys en els cultius produïts pel conill de bosc.  
En virtut de les disposicions de l'apartat segon de la Resolució de 30 de setembre de 2008, de la consellera d'Agricultura, Pesca i Alimentació, i partint de la informació remesa per ajuntaments, mancomunitats, organitzacions professionals agràries i consells reguladors, es considera oportú ampliar els termes municipals i els cultius afectats per sobrepoblació de conills de bosc.  
En virtut de tot això, i a proposta del director general d'Investigació i Tecnologia Agroalimentària, resolc:  
Primer  
Ampliar la llista de zones i cultius afectats establits en l'apartat primer de la Resolució de 30 de setembre de 2008, de la consellera d'Agricultura, Pesca i Alimentació, als termes municipals i els cultius següents:  
Comarca del Baix Segura:  
Albatera, Orihuela, Pilar de la Horadada i San Miguel de Salinas.  
Cultius afectats de la zona: hortícoles i cítrics.  
Comarca del Vinalopó Mitjà:  
Monforte, Novelda i Aspe.  
Cultius afectats de la zona: vinya.  
Termes municipals aïllats a la província d'Alacant:  
Agost i Villena.  
Cultius afectats de la zona: hortícoles a Villena i vinya a Agost.  
Termes municipals aïllats a la província de València:  
Bétera  
Cultius afectats de la zona: cítrics i melons d'Alger.  
La present resolució és definitiva en via administrativa i contra esta es pot interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació en el DOCV, d'acord amb el que s'establix en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, o potestativament un recurs de reposició davant de la consellera d'Agricultura, Pesca i Alimentació, en el termini d'un mes comptador des de l'endemà de la publicació, d'acord amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 12 de juny de 2009.- La consellera d'Agricultura, Pesca i Alimentació: Maritina Hernández Miñana.